Kadri-Ann Lass ja Duquesne Dukes ei pääsenud tänavu küll NCAA finaalturniirile, kuid nende hooaeg jätkub Women’s National Invitation Tournamentil (WNIT) ehk nö aste madalamal.
Tegemist on väljakukkumisformaadis mängitava turniiriga, kus osalevad 64 naiskonda, kes NCAA finaalturniirile peale ei saanud.
Duquesne alustab turniiri 15. märtsil, mil kohtutakse Miami ülikooliga (21-10). Senise ajaloo jooksul on naiskonnad omavahel kohtunud neljal korral ning Duquesne juhib võitudega 3-1.
Selle seeria võitja läheb teises ringis vastamisi kas Georgetowni või Delaware’iga.